钦定古今图书集成/明伦汇编/氏族典/第358卷 > 林彖
## 钦定古今图书集成/明伦汇编/氏族典/第358卷 > 林彖

按《万姓统谱》：“彖字商卿，幼孤，随母鞠于外祖陈次升
家，以故得尽读六经百氏之书，多闻元祐名臣出处
大节，与宋累朝典故。后侨居真州，又得事刘安世、任
伯雨、陈瓘诸公，而与任申先、象先兄弟为忘年友。绍
兴初，尝为佥枢徐俯礼致，而终不肯受其荐。奉母归
闽，菽水尽欢。母殁，衣衾棺椁宅兆必尽其诚，终丧不”
谋婚娶。寓迹龙华寺法华庵旁所居轩曰“听雨”，小园
曰“意足”，日怡然于其间。县官希见其气味，或可语，时
一见之，非其所好，扣门不纳也。处之四十年如一日。
隆兴初春，监司帅臣列荐，有旨召赴行在，力以疾辞。
孝宗为再促召，亦不赴。乾道四年，诏特与进士出身，
添差兴化军教授，未一考而卒，年七十。自号《萍斋》。